ai4bharat/Pralekha huggingface dataset:
വിദ്യാഭ്യാസ മന്ത്രാലയം
രാജ്യത്തെ ഓണ്ലൈന് വിദ്യാഭ്യാസ സംവിധാനം മെച്ചപ്പെടുത്തുന്നതിനുള്ള 'ഭാരത് പഠേ ഓണ്ലൈന്' പ്രചരണപരിപാടിക്ക് വന്സ്വീകാര്യത; മൂന്നു ദിവസത്തിനുള്ളില് ലഭിച്ചത് 3700ലേറെ അഭിപ്രായങ്ങൾ
(ന്യൂഡല്ഹി, ഏപ്രിൽ 13, 2020
രാജ്യത്തെ ഓണ്ലൈന് വിദ്യാഭ്യാസ സംവിധാനം മെച്ചപ്പെടുത്തുന്നതിനുള്ള ആശയങ്ങള് സമാഹരിക്കുന്നതിനായി തുടക്കമിട്ട 'ഭാരത് പഠേ ഓണ്ലൈന്' പ്രചരണപരിപാടിക്ക് വന് സ്വീകാര്യത. പരിപാടി ആരംഭിച്ച് മൂന്നു ദിവസത്തിനുള്ളില്തന്നെ മാനവ വിഭവശേഷി വികസന മന്ത്രാലയത്തിന് ട്വിറ്ററിലും ഇ-മെയിലിലും ലഭിച്ചത് 3700ലേറെ അഭിപ്രായങ്ങളാണ്. കേന്ദ്ര മാനവവിഭശേഷിവികസന വകുപ്പ് മന്ത്രി ശ്രീ രമേശ് പോഖ്രിയാല് നിഷാങ്ക് ആണ് ഒരാഴ്ച നീണ്ടു നില്ക്കുന്ന പ്രചരണപരിപാടിക്ക് ഇക്കഴിഞ്ഞ ഏപ്രില് 10 ന് ന്യൂഡല്ഹിയില് തുടക്കം കുറിച്ചത്. പ്രചാരണപരിപാടിക്ക് സാമൂഹ്യമാധ്യമങ്ങളിലൂടെ മികച്ച സ്വീകാര്യതയാണ് ലഭിക്കുന്നത്. നിരവധി പേരാണ് ഈ സംരംഭത്തിന്റെ പേരില് മാനവ വിഭവശേഷി വികസന മന്ത്രാലയത്തെ അഭിനന്ദിച്ചത്. കൂടാതെ ഓണ്ലൈന് വിദ്യാഭ്യാസം പ്രോത്സാഹിപ്പിക്കുന്നതിനും മന്ത്രാലയത്തിന് ജനങ്ങൾ നന്ദി അറിയിച്ചിട്ടുണ്ട്. സാമൂഹ്യമാധ്യമങ്ങളില് പരിപാടി വലിയ തോതില് ചര്ച്ച ചെയ്യപ്പെടുന്നുണ്ട്. ട്വിറ്ററിലും ട്രെൻഡിങ്ങിൽ ആദ്യ പത്തിൽ ഇന്ന് സ്ഥാനം പിടിച്ചു .
ഇന്ത്യയിലെ ഓണ്ലൈന് വിദ്യാഭ്യാസ സംവിധാനം മെച്ചപ്പെടുത്തുന്നതിനുള്ള ആശയങ്ങള് സമാഹരിക്കുന്നതിനാണ് ഒരാഴ്ച നീളുന്ന പ്രചാരണ പരിപാടിക്ക് തുടക്കമിട്ടത്.
പരിപാടിയിലൂടെ ശുപാര്ശകള് സമാഹരിക്കുകയാണ് മന്ത്രാലയത്തിന്റെ ലക്ഷ്യം. രാജ്യത്തെ ഓണ്ലൈന് വിദ്യാഭ്യാസം നേരിടുന്ന തടസങ്ങള് പരിഹരിക്കുക എന്നതിനൊപ്പം നിലവിലെ ഡിജിറ്റല് വിദ്യാഭ്യാസ സമ്പ്രദായത്തെ പ്രോത്സാഹിപ്പിക്കുന്നതും പരിപാടിയുടെ ലക്ഷ്യമാണ്. ആശയങ്ങള് ഈ മാസം 16 വരെ bharatpadheonline.mhrd[at]gmail[dot]comഎന്ന ഇ-മെയില് വിലാസത്തിലോ # BharatPadheOnline എന്ന ഹാഷ് ടാഗ് ഉപയോഗിച്ച് ട്വിറ്ററിലൂടെയോ അയക്കാം. ട്വിറ്ററിലൂടെ ആശയങ്ങള് പങ്ക് വയ്ക്കുമ്പോള് @HRDMinistry, @DrRPNishankഎന്നിവ ടാഗ് ചെയ്യേണ്ടതാണ്.
ഭൗമശാസ്ത്ര മന്ത്രാലയം
ലക്ഷദ്വീപിലും പുതുച്ചേരിയിലും മറീൻ സ്പേഷ്യൽ പ്ലാനിംഗ് നടത്താൻ ഇന്ത്യയും നോർവേയും തമ്മിൽ ധാരണ
(ന്യൂഡൽഹി, മാർച്ച് 03, 2021
അടുത്ത അഞ്ച് വർഷത്തേക്ക് സമുദ്ര മേഖലയിൽ, മറീൻ സ്പേഷ്യൽ പ്ലാനിംഗ്  രംഗത്ത് സംയുക്തമായി പ്രവർത്തിക്കാൻ ഇന്ത്യയും നോർവേയും തമ്മിൽ ധാരണ. ഇതിനായി, ഇരു രാജ്യങ്ങളിലെയും പ്രതിനിധികൾ പങ്കെടുത്ത ആദ്യത്തെ വിർച്വൽ പ്രോജക്ട് സ്റ്റിയറിംഗ് കമ്മിറ്റി യോഗം വിജയകരമായി നടന്നു. സമുദ്രത്തിലെ മാനുഷിക പ്രവർത്തനങ്ങൾ കാര്യക്ഷമവും, സുരക്ഷിതവും, സുസ്ഥിരവുമായ രീതിയിൽ നടക്കുന്നുവെന്ന് ഉറപ്പാക്കാനുള്ള പദ്ധതി ഇരു രാജ്യങ്ങളും തയ്യാറാക്കിയിട്ടുണ്ട്. ഊർജ്ജം, ഗതാഗതം, മത്സ്യബന്ധനം, അക്വാകൾച്ചർ, വിനോദസഞ്ചാരം തുടങ്ങിയ മേഖലകളിലാണ് ധാരണ. 2019 ൽ ഇരു രാജ്യങ്ങളും തമ്മിൽ ഒപ്പുവച്ച ധാരണാപത്രത്തിന് കീഴിലുള്ള ഇന്തോ-നോർവേ ഇന്റഗ്രേറ്റഡ് ഓഷ്യൻ ഇനിഷ്യറ്റീവ്ന്റെ ഭാഗമാണിത്. ലക്ഷദ്വീപിനെയും പുതുച്ചേരിയെയും പദ്ധതിയുടെ പ്രാരംഭ സൈറ്റുകളായി തെരഞ്ഞെടുത്തു.
തീരപ്രദേശങ്ങളുടെ സാമ്പത്തികവും സാമൂഹികവുമായ വികസനത്തിന് സുസ്ഥിര സമുദ്ര വിഭവ വിനിയോഗ പദ്ധതികൾക്ക് പിന്തുണ നൽകാൻ ഇരു രാജ്യങ്ങളും തീരുമാനിച്ചു.
ഭൗമശാസ്ത്ര മന്ത്രാലയത്തിനു  കീഴിലുള്ള നാഷണൽ സെന്റർ ഫോർ കോസ്റ്റൽ റിസർച്ച്  ആണ് ഇന്ത്യയ്ക്ക് വേണ്ടി സംരംഭം നടപ്പാക്കുന്നത്.
വ്യവസായം, മത്സ്യബന്ധനം, വിനോദസഞ്ചാരം തുടങ്ങി വിവിധ മേഖലകളിൽ വൻ വളർച്ചയ്ക്കുള്ള സാദ്ധ്യതകൾ കണക്കിലെടുത്താണ് പുതുച്ചേരിയെയും ലക്ഷദ്വീപിനെയും പൈലറ്റ് പദ്ധതിക്കായി തിരഞ്ഞെടുത്തത്. പദ്ധതി നടത്തിപ്പിനുള്ള പഠനവും ആസൂത്രണവും അടക്കമുള്ള പ്രാരംഭ നിക്ഷേപത്തിനായി പ്രതിവർഷം 8 മുതൽ 10 കോടി രൂപ വരെയാണ് കണക്കാക്കിയിരിക്കുന്നത്.
RRTN/SKY
പ്രത്യേക സേവനങ്ങളും ഫീച്ചറുകളും
ഡിവിഷണല് തപാല് അദാലത്ത്
കൊച്ചി: നവംബർ 24, 2022
എറണാകുളം ആര്എംഎസ് ഇകെ ഡിവിഷന്റെ 2022 മൂന്നാം പാദത്തിലെ ഡിവിഷണല് തല തപാല് അദാലത്ത് 2022 നവംബർ 28-ന് രാവിലെ 11.00-ന് ഗൂഗിൾ മീറ്റ് വഴി നടത്തും. എസ് ആർ എം, ആര്എംഎസ് ഇകെ ഡിവിഷൻ, കൊച്ചി ഓഫീസ്-682011 ആണ് അദാലത്ത് സംഘടിപ്പിക്കുന്നത്.
എറണാകുളം ആര്എംഎസ് ഇകെ ഡിവിഷന്റെ തപാല് സേവനങ്ങളുമായി ബന്ധപ്പെട്ട പരാതികള് എഴുതി നൽകാം അല്ലെങ്കിൽ അദാലത്തില് ഉന്നയിക്കാം.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള്/അഭിപ്രായങ്ങൾ srmekdn.keralapost[at]gmail[dot]com എന്ന ഇ-മെയില് വിലാസത്തിലോ 'The 'Superintendent, RMS EK Division, Kochi-682011' എന്ന തപാല് വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിലും ഇ-മെയിലിലും 'ഡാക് അദാലത്ത്' എന്ന് രേഖപ്പെടുത്തേണ്ടതാണ്.
പരാതിക്കാരന്റെ മൊബൈല് നമ്പരും ഇ-മെയില് വിലാസവും വ്യക്തമായി രേഖപ്പെടുത്തണം.
പരാതികള് അയക്കാനുള്ള അവസാന തീയതി 2022 നവംബര് 25 ആണ്.
അദാലത്തിന്റെ ഗൂഗിള് മീറ്റ് ഐഡി പരാതിക്കാരന്റ്റെ ഇ-മെയില് വിലാസത്തിൽ നേരിട്ട് അറിയിക്കുന്നതാണ്.
(
ആരോഗ്യ, കുടുംബക്ഷേമ മന്ത്രാലയം
328 മരുന്നു സംയുക്തങ്ങളുടെ നിര്മ്മാണവും വില്പനയും വിതരണവും നിരോധിച്ചു
328 മരുന്നു സംയുക്തങ്ങളുടെ വില്പനയ്ക്കു വേണ്ടിയുള്ള നിര്മ്മാണവും, മനുഷ്യ ഉപയോഗത്തിനുള്ള വില്പനയോ വിതരണമോ കേന്ദ്ര ആരോഗ്യ കുടുംബ ക്ഷേമ മന്ത്രാലയം നിരോധിച്ചു. ചില ഉപാധികള്ക്ക് വിധേയമായി ആറ് മരുന്നു സംയുക്തങ്ങളുടെ നിര്മ്മാണവും, വില്പനയും വിതരണവും നിയന്ത്രിക്കാനും മന്ത്രാലയം തീരുമാനിച്ചു.
1940ലെ ഡ്രഗ്സ് ആന്ഡ് കോസ്മറ്റിക്സ് നിയമത്തിലെ സെക്ഷന് 26എ പ്രകാരമാണ് 328 മരുന്നു സംയുക്തങ്ങളുടെ വില്പനയ്ക്കു വേണ്ടിയുള്ള നിര്മ്മാണവും, മനുഷ്യ ഉപയോഗത്തിനുള്ള വില്പനയും വിതരണവും നിരോധിച്ചത്. 2018 സെപ്റ്റംബര് ഏഴിന് ഇത് സംബന്ധിച്ച വിജ്ഞാപനമിറക്കി. ഈ വിജ്ഞാപനത്തിന് ഉടന് പ്രാബല്യമുണ്ടാകും.
ആരോഗ്യത്തിന് ഹാനികരമാണെന്ന കാരണത്താല് 2016ലാണ് 349 മരുന്നു സംയുക്തങ്ങള് കേന്ദ്ര ഗവണ്മെന്റ് നിരോധിച്ചത്. എന്നാല് ഇതിനെതിരെ മരുന്നു നിര്മ്മാണ കമ്പനികള് വിവിധ ഹൈക്കോടതികളിലും സുപ്രീം കോടതിയിലും ഹര്ജി നല്കിയിരുന്നു. തുടര്ന്ന് സുപ്രീം കോടതി നിര്ദ്ദേശ പ്രകാരം ഡ്രഗ്സ് ടെക്നിക്കല് അഡൈ്വസറി ബോര്ഡ് ഈ വിഷയം പരിശോധിച്ച് കേന്ദ്ര ഗവണ്മെന്റിന് റിപ്പോര്ട്ട് നല്കി. ഈ റിപ്പോര്ട്ടിന്റെ അടിസ്ഥാനത്തിലാണ് 328 മരുന്നു സംയുക്തങ്ങള് ഇപ്പോള് നിരോധിച്ചത്.
IE-BSN 
(Visitor Counter : 72
സൂക്ഷ്മ, ചെറുകിട, ഇടത്തരം മന്ത്രാലയം
കേന്ദ്ര എംഎസ്എംഇ മന്ത്രി ശ്രീ നാരായൺ റാണെ "സംഭവ്-SAMBHAV " ദേശീയ തല ബോധവൽക്കരണ പരിപാടി, 2021 ഉദ്ഘാടനം ചെയ്തു
(ന്യൂഡൽഹി, ഒക്ടോബർ 27, 2021
രാജ്യത്തിന്റെ സാമ്പത്തിക വികസനത്തിലേക്ക് നയിക്കുന്ന സംരംഭകത്വം പ്രോത്സാഹിപ്പിക്കുന്നതിൽ യുവാക്കളുടെ ഇടപെടൽ വേണമെന്ന് കേന്ദ്ര എംഎസ്എംഇ മന്ത്രി ശ്രീ നാരായണ റാണെ ആഹ്വാനം ചെയ്തു. കേന്ദ്ര ഗവൺമെന്റിന്റെ സൂക്ഷ്മ, ചെറുകിട, ഇടത്തരം വ്യവസായ മന്ത്രാലയം സംഘടിപ്പിക്കുന്ന ദേശീയ തല ബോധവൽക്കരണ പരിപാടിയായ "സംഭവ്" ഇന്ന് ന്യൂഡൽഹിയിൽ അദ്ദേഹം ഉദ്ഘാടനം ചെയ്തു.
വളർന്നുവരുന്ന സംരംഭകർ നിർമ്മിക്കുന്ന പുതിയ ഉൽപ്പന്നങ്ങൾക്കും സേവനങ്ങൾക്കും, ബന്ധപ്പെട്ട ബിസിനസുകൾ അല്ലെങ്കിൽ മേഖലകളെ ഉത്തേജിപ്പിക്കുന്നതിന് തുടർ പ്രഭാവം സൃഷ്ടിക്കാൻ കഴിയുമെന്ന് അദ്ദേഹം പറഞ്ഞു. എം എസ് എം ഇ വകുപ്പ് സഹമന്ത്രി ശ്രീ ഭാനു പ്രതാപ് സിംഗ് വർമയും ചടങ്ങിൽ പങ്കെടുത്തു.
എംഎസ്എംഇ മേഖലയുടെ ജിഡിപി സംഭാവന നിലവിലെ 30 ശതമാനത്തിൽ നിന്ന് 50 ശതമാനമായും, തൊഴിലവസരങ്ങൾ 11 കോടിയിൽ നിന്ന് 15 കോടിയായും വർധിപ്പിക്കുമെന്ന് ചടങ്ങിൽ സംസാരിച്ച ശ്രീ ഭാനു പ്രതാപ് സിംഗ് വർമ്മ ഊന്നിപ്പറഞ്ഞു.
എംഎസ്എംഇ മന്ത്രാലയത്തിന് കീഴിൽ ഒരു മാസം നീണ്ടു നിൽക്കുന്ന പരിപാടികളാണ് ആസൂത്രണം ചെയ്തിരിക്കുന്നത്. അതിലൂടെ രാജ്യത്തിന്റെ വിവിധ ഭാഗങ്ങളിൽ നിന്നുള്ള കോളേജുകളിൽ/ഐടിഐകളിൽ നിന്നുള്ള വിദ്യാർത്ഥികളെ, മന്ത്രാലയത്തിന്റെ 130 ഫീൽഡ് ഓഫീസുകൾ സംരംഭകത്വം ഏറ്റെടുക്കുന്നതിന് പ്രോത്സാഹിപ്പിക്കും.
പരിപാടിയുടെ ഭാഗമായി എം എസ് എം ഇ മന്ത്രാലയം നടപ്പിലാക്കുന്ന വിവിധ പദ്ധതികളെക്കുറിച്ച് ഓഡിയോ/വീഡിയോ ഫിലിം അവതരണങ്ങളിലൂടെ കോളേജ് വിദ്യാർത്ഥികളെ ബോധവാന്മാരാക്കും.
രാജ്യത്തുടനീളമുള്ള 1,300-ലധികം കോളേജുകളിൽ ബോധവൽക്കരണ പരിപാടികൾ നടത്തും, അതിൽ 1,50,000 വിദ്യാർത്ഥികൾ പങ്കെടുക്കുമെന്ന് പ്രതീക്ഷിക്കുന്നു
വാര്ത്താവിതരണ പ്രക്ഷേപണ മന്ത്രാലയം
ആസിയാന് ഇന്ത്യ ചലച്ചിത്ര മേള ന്യൂഡല്ഹിയില്
ആസിയാന് ഇന്ത്യ ചലച്ചിത്ര മേളയുടെ ഉദ്ഘാടനം കേന്ദ്ര വാര്ത്താവിതരണ, പ്രക്ഷേപണ മന്ത്രി ശ്രീ രാജ്യവര്ദ്ധന് റാത്തോര് ന്യൂഡല്ഹിയിലെ സിരി ഫോര്ട്ട് ഓഡിറ്റോറിയത്തില് 2018 മെയ് 25 ന് നിര്വ്വഹിക്കും. ആസിയാന് അംഗങ്ങളായ രാജ്യങ്ങള്ക്കിടയില് ചലച്ചിത്ര, സാസ്കാരിക രംഗങ്ങളില് സഹകരണം സാധ്യമാക്കുന്നതിനുള്ള വേദിയായാണ് മേളയെ കണക്കാക്കുന്നത്. മെയ് 25 മുതല് 30 വരെ നീണ്ടു നില്ക്കുന്ന ചലച്ചിത്ര മേള ഫിലിം ഫെസ്റ്റിവല് ഡയറക്ടറേറ്റും, കേന്ദ്ര വിദേശകാര്യ മന്ത്രാലയവും ചേര്ന്നാണ് സംഘടിപ്പിക്കുന്നത്. ഏറ്റവും നല്ല ചിത്രത്തിനുള്ള ദേശീയ പുരസ്കാരം നേടിയ അസമീസ് ചിത്രമായ വില്ലേജ് റോക്ക്സ്റ്റാര് ഉള്പ്പെടെ, 11 ആസിയാന് രാജ്യങ്ങളില് നിന്നുള്ള 32 ചലച്ചിത്രങ്ങള് മേളയില് പ്രദര്ശിപ്പിക്കും. സിനിമയുമായി ബന്ധപ്പെട്ട ചര്ച്ചകളും, സംവാദങ്ങളും മേളയുടെ ഭാഗമായി നടക്കും.
IE/AB
(Visitor Counter : 74
വാണിജ്യ വ്യവസായ മന്ത്രാലയം
ഇന്ത്യ-യുഎഇ സമഗ്ര സാമ്പത്തിക പങ്കാളിത്ത കരാർ  2022 മെയ് 1-ന് നിലവിൽ വരും
ന്യൂ ഡൽഹി, മാർച്ച് 29, 2022
ഇന്ത്യ-യുഎഇ സമഗ്ര സാമ്പത്തിക പങ്കാളിത്ത കരാർ  2022 മെയ് 1-ന് നിലവിൽ വരുമെന്ന് കേന്ദ്ര വാണിജ്യ-വ്യവസായ മന്ത്രി ശ്രീ പിയൂഷ് ഗോയൽ പറഞ്ഞു. തിങ്കളാഴ്ച ദുബായിൽ നടന്ന സമഗ്ര സാമ്പത്തിക പങ്കാളിത്ത കരാർ സംബന്ധിച്ച ഇന്ത്യ-യുഎഇ, ബിസിനസ്-ടു-ബിസിനസ്  മീറ്റിനെ അഭിസംബോധന ചെയ്യുകയായിരുന്നു അദ്ദേഹം. യുഎഇ വിദേശ വ്യാപാര സഹമന്ത്രി എച്ച്. ഇ. താനി അൽ സെയൂദി ചടങ്ങിൽ സംബന്ധിച്ചു.
ആഫ്രിക്ക, GCC രാജ്യങ്ങൾ, പശ്ചിമേഷ്യന് രാജ്യങ്ങൾ, CIS രാജ്യങ്ങൾ, ചില യൂറോപ്യൻ രാജ്യങ്ങൾ എന്നിവിടങ്ങളിലേയ്ക്കുള്ള കവാടമായാണ് ഇന്ത്യ യുഎഇയെ നോക്കിക്കാണുന്നതെന്ന് ശ്രീ ഗോയൽ പറഞ്ഞു.
88 ദിവസമെന്ന റെക്കോർഡ് സമയത്തിനുള്ളിൽ വ്യാപാര ഉടമ്പടി ഒപ്പു വച്ചതുൾപ്പെടെ പല മേന്മകളും, ചരക്ക് വ്യാപാരവും സേവനങ്ങളും ഉൾക്കൊള്ളുന്ന സമഗ്ര സാമ്പത്തിക പങ്കാളിത്ത കരാറിന് അവകാശപ്പെടാനുണ്ടെന്ന് ശ്രീ ഗോയൽ വ്യക്തമാക്കി.
2030-ഓടെ 1 ട്രില്യൺ ഡോളർ ചരക്ക് കയറ്റുമതി കൈവരിക്കാൻ ഉദ്ദേശിക്കുന്നതിനാൽ യുഎഇ വിപണിയിൽ വലിയൊരു വിഹിതം ഇന്ത്യ ലക്ഷ്യമിടുന്നതായി ശ്രീ ഗോയൽ പറഞ്ഞു.
ഇന്ത്യയിലെ അടിസ്ഥാന സൗകര്യം, നിർമ്മാണം, ലോജിസ്റ്റിക് എന്നീ മേഖലകളിൽ നിക്ഷേപം നടത്താനുള്ള താൽപര്യം സംബന്ധിച്ച് യുഎഇ പ്രതിജ്ഞാബദ്ധത വ്യക്തമാക്കിയിട്ടുണ്ടെന്ന് ശ്രീ ഗോയൽ പറഞ്ഞു.
RRTN/SKY
(Visitor Counter : 103
വനിതാ, ശിശു വികസന മന്ത്രാലയം
അനുബന്ധ പോഷകാഹാര പദ്ധതിയിൽ ആധാറിന്റെ ആവശ്യകത
അങ്കണവാടി സേവന പദ്ധതിയുടെ ഭാഗമായ അനുബന്ധ പോഷകാഹാര പദ്ധതി പ്രകാരം കുട്ടികൾക്ക് ആനുകൂല്യങ്ങൾ ലഭിക്കുന്നതിന് ആധാർ കാർഡ് നിർബന്ധമല്ല. പദ്ധതിയുടെ കീഴിലുള്ള ആനുകൂല്യങ്ങൾ അമ്മയുടെ ആധാർ കാർഡ് ഉപയോഗിച്ച് കുഞ്ഞിന് നൽകാൻ കഴിയും.
അങ്കണവാടി സേവന പദ്ധതി മന്ത്രാലയം ഡിജിറ്റൈസ് ചെയ്യുന്നുണ്ട്. പദ്ധതിയുടെ ഭാഗമായി ഗുണഭോക്താക്കളെ കണ്ടെത്തുന്നതിനും, ഏതെങ്കിലും കാരണത്താൽ സംസ്ഥാനത്തിനകത്തു മറ്റെവിടെയെങ്കിലും പോയതോ സംസ്ഥാനത്തിന് പുറത്തു പോയതോ ആയ കുട്ടികൾ, ഗർഭിണികൾ, മുലയൂട്ടുന്ന അമ്മമാർ, കൗമാരക്കാരായ പെൺകുട്ടികൾ തുടങ്ങിയ ഗുണഭോക്താക്കൾക്ക് പോഷകാഹാരം തടസ്സമില്ലാതെ വിതരണം ചെയ്യുന്നതിന് മന്ത്രാലയത്തിന്റെ പോഷൻ ട്രാക്കർ ആപ്പ് വഴി കഴിയുന്നു. കുടിയേറ്റ ഗുണഭോക്താക്കൾക്ക് പോഷകാഹാര ലഭ്യത സുഗമമാക്കുന്നതിന് ഒരു അങ്കണവാടി കേന്ദ്രത്തിൽ നിന്നും മറ്റൊന്നിലേക്ക് മാറുന്നതിനുള്ള ഒരു മൈഗ്രേഷൻ മൊഡ്യൂൾ പോഷൻ ട്രാക്കറിൽ നൽകിയിട്ടുണ്ട്.
പോഷൻ ട്രാക്കർ പ്രകാരം ഇതുവരെ ഏകദേശം 10.63 കോടി ഗുണഭോക്താക്കൾ പദ്ധതിക്ക് കീഴിൽ രജിസ്റ്റർ ചെയ്തിട്ടുണ്ട്. ഇതിൽ ഏകദേശം 5.61 കോടി ഗുണഭോക്താക്കളുടെ  ആധാർ പരിശോധിച്ചു. കേരളത്തിൽ ഏകദേശം 10,37,706 ഗുണഭോക്താക്കളിൽ 33% പേരുടെ ആധാർ പരിശോധിച്ചു.
കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനിയാണ് ഈ വിവരം ഇന്ന് ലോക് സഭയിൽ രേഖാമൂലം മറുപടിയായി അറിയിച്ചത്.
RRTN
ഉപരാഷ്ട്രപതിയുടെ കാര്യാലയം
മൻ കി ബാത്ത് @100-ന്റെ ദേശീയ കോൺക്ലേവ് ഉപ രാഷ്ട്രപതി ശ്രീ ജഗ്ദീപ് ധൻകർ ഉദ്ഘാടനം ചെയ്തു
ന്യൂ ഡൽഹി: ഏപ്രിൽ 25, 2023
ന്യൂ ഡൽഹിയിലെ വിഗ്യാൻ ഭവനിൽ കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂറിന്റെ സാന്നിധ്യത്തിൽ ഉപ രാഷ്ട്രപതി ശ്രീ ജഗ്ദീപ് ധൻകർ ഇന്ന് മൻ കി ബാത്ത് @100-ന്റെ ദേശീയ കോൺക്ലേവ് ഉദ്ഘാടനം ചെയ്തു. ഇന്ത്യയിലുടനീളമുള്ള 100 കോടിയിലധികം ആളുകളിലേക്ക് എത്തിയ പ്രധാനമന്ത്രിയുടെ പ്രതിമാസ റേഡിയോ പ്രക്ഷേപണത്തിന്റെ തുടർച്ചയായ വിജയത്തെ അടയാളപ്പെടുത്തുന്നതിനാണ് കോൺക്ലേവ് സംഘടിപ്പിച്ചിരിക്കുന്നത്.
ചടങ്ങിൽ സംസാരിച്ച ശ്രീ ജഗ്ദീപ് ധൻകർ മൻ കി ബാത്ത് തികച്ചും അരാഷ്ട്രീയമാണെന്നും, അത് നമ്മുടെ നാഗരിക ധാർമ്മികതയുടെ പ്രതിഫലനമാണെന്നുo എല്ലാ തലത്തിലും ശുഭ വികാരം വർദ്ധിപ്പിക്കുന്നതാണെന്നുo പറഞ്ഞു.
ഏക് ഭാരത് ശ്രേഷ്ഠ ഭാരത് എന്ന വിഷയത്തെ ചുറ്റിപ്പറ്റിയാണ് മൻ കി ബാത്ത് രൂപകല്പന ചെയ്തതെന്ന് കേന്ദ്രമന്ത്രി ശ്രീ അനുരാഗ് ഠാക്കൂർ പ്രസംഗത്തിനിടെ പറഞ്ഞു. ഇന്ത്യയിലെ സാധാരണക്കാരുടെ നേട്ടങ്ങൾ ഉയർത്തിക്കാട്ടുന്നതിൽ ഈ പരിപാടി ഒരു പ്രധാന പങ്ക് വഹിക്കുന്നു. ഈ സന്ദേശ വിനിമയത്തിനായി തിരഞ്ഞെടുത്തത് ജനസമ്പർക്കത്തിന്റെ യഥാർത്ഥ മാധ്യമമായ റേഡിയോയാണ്. മൻ കി ബാത്തിന്റെ വിവിധ പതിപ്പുകളിൽ 106 പ്രമുഖരെയും ഇതുവരെ പ്രക്ഷേപണം ചെയ്ത 99 എപ്പിസോഡുകളിൽ 700-ലധികം പേരുടെയും സംഘടനകളുടെയും നേട്ടങ്ങളും പരാമർശിച്ചിട്ടുള്ളതായി അദ്ദേഹം പറഞ്ഞു.
ഉദ്ഘാടന ചടങ്ങിൽ ഉപരാഷ്ട്രപതി രണ്ട് പുസ്തകങ്ങൾ പ്രകാശനം ചെയ്തു. 'മൻ കി ബാത്ത്@100' എന്നതിനെക്കുറിച്ചുള്ള ആദ്യത്തെ ഒരു കോഫി ടേബിൾ ബുക്കിൽ , 'മൻ കി ബാത്തിന്റെ' യാത്രയെയും പ്രധാനമന്ത്രിയും പൗരന്മാരും തമ്മിലുള്ള നേരിട്ടുള്ള ആശയവിനിമയത്തിൽ ഒരു പുതിയ യുഗത്തിന്റെ തുടക്കത്തിന് ഈ പരിപാടി എങ്ങനെ കാരണമായി എന്നും എടുത്തുകാട്ടുന്നു. രണ്ടാമത്തെ പുസ്തകം പ്രസാർ ഭാരതിയുടെ മുൻ സിഇഒ ശ്രീ എസ്. എസ്. വെന്പതി രചിച്ച, 'കളക്ടീവ് സ്പിരിറ്റ്, കോൺക്രീറ്റ് ആക്ഷൻ' എന്നതാണ്. ഇത് നമ്മുടെ രാജ്യത്തിന്റെ ഹൃദയത്തിൽ പ്രതിധ്വനിക്കുന്ന സാമൂഹിക, സാമ്പത്തിക, പാരിസ്ഥിതിക, സാംസ്കാരിക, ആരോഗ്യ, ഫിറ്റ്നസ് പ്രശ്നങ്ങൾ ഉയർത്തിക്കാട്ടിക്കൊണ്ട്, ലോകത്തിലെ ഏറ്റവും വലിയ ജനാധിപത്യ രാജ്യവുമായി പ്രധാനമന്ത്രി മോദി നടത്തുന്ന സംഭാഷണങ്ങളുടെ ആകർഷകമായ വശങ്ങൾ രേഖപ്പെടുത്തുന്നു.
മൻ കി ബാത്തിന്റെ 100-ാം പതിപ്പ് 2023 ഏപ്രിൽ 30-ന് പ്രക്ഷേപണം ചെയ്യും.
RRTN/SKY
(Visitor Counter : 65
ആരോഗ്യ, കുടുംബക്ഷേമ മന്ത്രാലയം
മാതൃമരണനിരക്ക്, ശിശുമരണനിരക്ക്, ആയുർദൈർഘ്യം എന്നിവയിലെ പുരോഗതി
രജിസ്ട്രാർ ജനറൽ ഓഫ് ഇന്ത്യയുടെ  സാമ്പിൾ രജിസ്ട്രേഷൻ സിസ്റ്റം  ബുള്ളറ്റിൻ അനുസരിച്ച്, ദേശീയ തലത്തിൽ ശിശുമരണ നിരക്ക്  2014-ൽ 1000 ജനനങ്ങൾക്ക് 39 ആയിരുന്നത് 2019-ൽ 30 ആയി കുറഞ്ഞു.
ഈ റിപ്പോർട്ട് അനുസരിച്ച്, മാതൃമരണ നിരക്ക്  ദേശീയ തലത്തിൽ 2014-16-ൽ 8.8 ആയിരുന്നത് 2017-19-ൽ 6.5 ആയി കുറഞ്ഞു.
രജിസ്ട്രാർ ജനറൽ ഓഫ് ഇന്ത്യയുടെ സാമ്പിൾ രജിസ്ട്രേഷൻ സിസ്റ്റം അടിസ്ഥാനമാക്കിയുള്ള ആയുർദൈർഘ്യം സംബന്ധിച്ച സംക്ഷിപ്ത റിപ്പോർട്ട് അനുസരിച്ച്, ദേശീയ തലത്തിൽ 2013-17 ൽ പ്രതീക്ഷിത ആയുർദൈർഘ്യം 69.0 വയസ്സായിരുന്നത്, 2014-18 ൽ 69.4 വയസ്സായി ഉയർന്നിട്ടുണ്ട് .
ഇന്ന് രാജ്യ സഭയിൽ രേഖാമൂലം നൽകിയ മറുപടിയിലാണ് കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ.ഭാരതി പ്രവീൺ പവാർ ഇക്കാര്യം വ്യക്തമാക്കിയത്.
പ്രധാനമന്ത്രിയുടെ ഓഫീസ്
മേഘാലയയിലെ എല്ലാ വോട്ടർമാരിലേക്കും എത്തിച്ചേരാനുള്ള ശ്രമങ്ങൾക്ക് പ്രധാനമന്ത്രി തിരഞ്ഞെടുപ്പ് കമ്മീഷനെ അഭിനന്ദിചു
യോഗ്യരായ എല്ലാ വോട്ടർമാർക്കും മേഘാലയയിൽ അനായാസം വോട്ടുചെയ്യാൻ കഴിയുമെന്ന് ഉറപ്പാക്കാൻ ഇസിഐയുടെ മഹത്തായ ശ്രമത്തിൽ ഏർപ്പെട്ടിരിക്കുന്ന എല്ലാവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
മേഘാലയയിൽ തിരഞ്ഞെടുപ്പ് നടക്കുന്ന 59 നിയമസഭാ മണ്ഡലങ്ങളിലായി 974 പോളിംഗ് ടീമുകളെ തിരഞ്ഞെടുപ്പ് കമ്മീഷൻ അയച്ചിട്ടുണ്ട്.
കൂടാതെ, പോളിംഗ് ടീമുകൾ മണിക്കൂറുകളോളം ദുഷ്കരമായ ഭൂപ്രദേശങ്ങളിൽ ട്രെക്കിംഗ് നടത്തി, 35 വോട്ടർമാരുള്ള കംസിംഗ് പോളിംഗ് സ്റ്റേഷനിൽ ചെന്ന്, ഒരു വോട്ടറും ശ്രദ്ധിക്കപ്പെടാതെ പോകുന്നില്ലെന്ന് ഉറപ്പാക്കാൻ പോളിംഗ് സാമഗ്രികൾ കൊണ്ടുപോകാൻ പരമ്പരാഗത ഖാസി കൊട്ടകൾ ഉപയോഗിച്ചു.
പിഐബി മേഘാലയയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“യോഗ്യതയുള്ള എല്ലാ വോട്ടർമാർക്കും എളുപ്പത്തിൽ വോട്ടുചെയ്യാൻ കഴിയുമെന്ന് ഉറപ്പാക്കാൻ തിരഞ്ഞെടുപ്പ് കമ്മീഷൻ നടത്തുന്ന മഹത്തായ ശ്രമത്തിന്റെ മറ്റൊരു ഉദാഹരണമാണിത്. ഈ ടീമുകളുടെ ഭാഗമായ എല്ലാവർക്കും അഭിനന്ദനങ്ങൾ. ഇത് റെക്കോർഡ് സംഖ്യയിൽ പോളിംഗ് രേഖപ്പെടുത്താനും നമ്മുടെ ജനാധിപത്യത്തെ കൂടുതൽ ശക്തിപ്പെടുത്താനും വോട്ടർമാരെ പ്രചോദിപ്പിക്കും.
ആരോഗ്യ, കുടുംബക്ഷേമ മന്ത്രാലയം
138 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 04 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 138 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
21.38 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
SKY
(Visitor Counter : 124
ഭക്ഷ്യസംസ്കരണ വ്യവസായ മന്ത്രാലയം
പ്രധാനമന്ത്രി കിസാന് സമ്പാദ യോജന വഴി അഞ്ചു ലക്ഷത്തിലേറെ തൊഴിലവസരങ്ങള് സൃഷ്ടിക്കും
(പ്രധാനമന്ത്രി കിസാന് സമ്പാദ യോജന വഴി 2019-20 ഓടെ 31,400 കോടിരൂപയുടെ നിക്ഷേപം സമാഹരിക്കാനാവുമെന്നാണ് പ്രതീക്ഷിക്കുന്നതെന്ന് കേന്ദ്ര ഭക്ഷ്യ സംസ്കരണ വകുപ്പ് സഹമന്ത്രി ശ്രീ. രാമേശ്വര്തെലി ലോകസഭയില്രേഖാമൂലം നല്കിയ മറുപടിയില്വ്യക്തമാക്കി. 104125 കോടിരൂപയ്ക്കുള്ള 334 ലക്ഷംമെട്രിക് ടണ് കാര്ഷിക വിഭവങ്ങള് കൈകാര്യംചെയ്യുന്നതിനും രാജ്യത്ത് നേരിട്ടോ, അല്ലാതെയോ 5,30500 തൊഴിലവസരങ്ങള് സൃഷ്ടിക്കുന്നതിനും പദ്ധതി ലക്ഷ്യമിടുന്നതായി അദ്ദേഹം പറഞ്ഞു. 20 ലക്ഷം കര്ഷകര്ക്ക് പദ്ധതിയുടെ പ്രയോജനം ലഭ്യമാകുമെന്നും ശ്രീ. രാമേശ്വര്തെലി പറഞ്ഞു.
മെഗാ ഭക്ഷ്യ പാര്ക്കുകള്, സംയോജിത ശീതീകരണ ശൃംഖലയുംമൂല്യ വര്ദ്ധിത അടിസ്ഥാന സൗകര്യങ്ങളും, ഭക്ഷ്യ സംസ്കരണത്തിനും സൂക്ഷിച്ചുവെക്കുന്നതിനുമുള്ള സൗകര്യങ്ങള് സൃഷ്ടിക്കുകയുംവികസിപ്പിക്കുകയുംചെയ്യല്, അഗ്രോ പ്രോസസിംഗ് ക്ലസ്റ്ററുകളുടെ അടിസ്ഥാനസൗകര്യങ്ങളൊരുക്കല്, ഭക്ഷ്യ സുരക്ഷാ, ഗുണനിലവാര അടിസ്ഥാന സൗകര്യങ്ങള് സൃഷ്ടിക്കല്, മനുഷ്യവിഭവശേഷിയുംസ്ഥാപനങ്ങളെയും പ്രോത്സാഹിപ്പിക്കല് എന്നിവയാണ് പ്രധാനമന്ത്രി കിസാന് സമ്പാദ യോജനക്കു കീഴില് നടപ്പിലാക്കുന്നതെന്ന് ശ്രീ. രാമേശ്വര്തെലി അറിയിച്ചു.
ഭക്ഷ്യ സംസ്കരണ മേഖലയില് 100 ശതമാനം വിദേശ നിക്ഷേപം അനുവദനീയമാണെന്ന് കേന്ദ്ര സഹമന്ത്രി വ്യക്തമാക്കി. 2014 ഏപ്രിലിനും 2019 മാര്ച്ചിനുമിടയ്ക്ക് ഈ മേഖലയിലെ നേരിട്ടുള്ള വിദേശ നിക്ഷേപം 3.28 ബില്യണ് ഡോളറായിരുന്നുവെന്ന് അദ്ദേഹംചൂണ്ടിക്കാട്ടി. 2017-2018 ല് ഭക്ഷ്യ വസ്തുക്കളുടെചില്ലറ വല്പ്പന മേഖലയില്മൊത്തം 705 ദശലക്ഷം ഡോളറിന്റെ ഏഴുനേരിട്ടുള്ളവിദേശ നിക്ഷേപ നിര്ദ്ദേശങ്ങള്ക്ക് അംഗീകാരം നല്കിയെന്നും ശ്രീ.രാമേശ്വര്തെലി വ്യക്തമാക്കി
AM/MRD
പ്രത്യേക സേവനങ്ങളും ഫീച്ചറുകളും
മരിച്ചീനി ഇലയില് നിന്ന് വൈദ്യുതി ഉല്പ്പാദനം; വിജയഗാഥ രചിച്ച് സി.ടി.സി.ആര്.ഐ
രാജ്യത്തിന്റെ പ്രയാണത്തിന് ഏറെ നേട്ടങ്ങള് പ്രദാനം ചെയ്യുന്ന പുതിയൊരു കണ്ടുപിടുത്തവുമായി കേന്ദ്ര കാര്ഷിക ഗവേഷണ കൗണ്സിലിന് കീഴിലുള്ള തിരുവനന്തപുരത്തെ കേന്ദ്ര കിഴങ്ങുവര്ഗ്ഗ ഗവേഷണ കേന്ദ്രം  ഊര്ജ്ജ പ്രതിസന്ധിയെ കുറിച്ചുള്ള ആശങ്കകള് ഉയരുന്നതിനിടെയാണ്, രമിച്ചീനി ഇലയില് നിന്നും വൈദ്യുതി ഉല്പ്പാദിപ്പിച്ചുകൊണ്ട് രാജ്യത്തെ ശാസ്ത്രഗവേഷണ രംഗത്തെ മുന്നിരയിലുള്ള ഈ സ്ഥാപനം പരീക്ഷണ വിജയം കൈവരിച്ചിരിക്കുന്നത്.
കേന്ദ്ര ഗവണ്മെന്റിന്റെ ആണവോര്ജ വകുപ്പിന്റെ സാമ്പത്തിക പിന്തുണയുള്ള പദ്ധതിക്ക് കീഴിലാണ് സി.ടി.സി.ആര്.ഐ.യിലെ പ്രിന്സിപ്പല് സയന്റിസ്റ്റായ ഡോ. സി. എ. ജയപ്രകാശിന്റെ നേതൃത്വത്തിലുള്ള സംഘത്തിന്റെ പരിശ്രമം ഫലം കണ്ടിരിക്കുന്നത് . ഈ പുതിയ കണ്ടുപിടിത്തം പാരമ്പര്യേതര ഊര്ജ്ജ മാര്ഗ്ഗങ്ങള്ക്കായുള്ള ഇന്ത്യയുടെ ചുവട്വയ്പ്പിന് പുതു ഊര്ജ്ജം പകരും.
ഏക ഭാരത് ശ്രേഷ്ഠ ഭാരത് പദ്ധതിയുടെ ഭാഗമായി പ്രസ് ഇന്ഫര്മേഷന് ബ്യുറോയുടെ നേതൃത്വത്തില് ഹിമാചല് പ്രദേശില് നിന്ന് എത്തിയ ഒരു സംഘം പത്രപ്രവര്ത്തകര്ക്ക് മുന്നില് പദ്ധതി പ്രദര്ശിപ്പിക്കപ്പെട്ടു.
മരിച്ചീനി വിളവെടുക്കുമ്പോള് ഒടിച്ചു കളയുന്ന തണ്ടുകളിലും ഇലകളിലും നിന്നും ജൈവ കീടനാശിനിക്കു ഉതകുന്ന രാസവസ്തുക്കള് വേര്തിരിക്കുന്ന ഗവേഷണമാണ് വൈദ്യുതി ഉല്പ്പാദനത്തിലും കൂടി എത്തിച്ചത്. സാധാരണ ഗതിയില് മരച്ചീനിയില് നിന്ന് വാതകം ഉല്പ്പാദിപ്പിക്കുക അത്ര എളുപ്പമല്ല. ചെടികളില് നിന്നുള്ള മീഥേന് ഉത്പാദനം ചിലവേറിയതുമാണ്. ഇലകളില് സെല്ലുലോസ്, ഹെമി സെല്ലുലോസ് ലിഗ്നിന് എന്നിവ കൂടിയതു കൊണ്ട് അവയില് നിന്നും ബയോഗ്യാസ് ഉണ്ടാക്കുക എളുപ്പമല്ല. എന്നാല് ഇവിടെ ആ കടമ്പയും തരണം ചെയ്തിരിയ്ക്കുന്നു. മരിച്ചീനി ഇലകളില് നിന്നും ജൈവ കീടനാശിനി തന്മാത്രകള് യന്ത്രങ്ങളുപയോഗിച്ച് വേര്തിരിച്ചശേഷം ബാക്കിയുള്ളവയെ ബാക്ടീരിയയും അതുപോലുള്ള മറ്റ് ജീവനുള്ള വസ്തുക്കളും ഉപയോഗിച്ച് മീഥേന് ഉല്പ്പാദിപ്പിച്ചു . അതിനുശേഷം അനാവശ്യവാതകങ്ങള് മാറ്റിയശേഷം വാതക മിശ്രിതത്തില് നിന്നും ശുദ്ധമായ മിഥേന് വേര്തിരിച്ചെടുത്തു. ഈ മിഥേനില് നിന്നാണ് വൈദ്യുതി ഉല്പ്പാദിപ്പിക്കുന്നത്. പ്രതീക്ഷിച്ച രീതിയില് വൈദ്യുതി ഉല്പ്പാദിപ്പിക്കാന് കഴിഞ്ഞിട്ടുണ്ടെന്നും ശാസ്ത്രജ്ഞര് വിശദീകരിച്ചു.
മരച്ചീനിയില്  വൈദ്യുതി ഉല്പാദിച്ചതു കൊണ്ട് ഇതിനെ 'കസാ ദീപ് ' എന്നാണ് നാമകരണം ചെയ്തിരിക്കുന്നത്.
തൃശൂര് സ്വദേശി ശ്രീ. ഫ്രാന്സിസാണ്  പരിഷ്കരിച്ചെടുത്ത ജനറേറ്ററിന്റെ സഹായത്തോടെയാണ് ഈ മീഥേനില് നിന്ന് വൈദ്യുതി ഉല്പ്പാദിപ്പിച്ചത് .
സാധാരണയായി ഒരു ഹെക്ടറില് മരച്ചീനി വിളവെടുക്കുമ്പോള് ഏതാണ്ട് 5 ടണ്ണോളം ഇലകളും തണ്ടുകളും പാഴായി കളയാറുണ്ട്. ഇതില് നിന്നും വൈദ്യുതി ഉത്പാദിപ്പിക്കാനുള്ള സാധ്യതയാണ് ഈ പരീക്ഷണ വിജയത്തിലൂടെ കൈവന്നിരിക്കുന്നത്.
-ND-
(Visitor Counter : 52
പ്രധാനമന്ത്രിയുടെ ഓഫീസ്
ദിവ്യാംഗര്ക്ക് പ്രാപ്യമായ ഒരു ഇന്ത്യ കെട്ടിപ്പടുക്കാന് ഞങ്ങള് പ്രവര്ത്തിക്കുന്നു: പ്രധാനമന്ത്രി നരേന്ദ്ര മോദി
പാരാലിമ്പിക്സിലും ഇന്ത്യയുടെ ത്രിവര്ണ്ണ പതാക ഉയര്ത്താന് ഞങ്ങള് നമ്മുടെ ദിവ്യാഗരെ പ്രാപ്തരാക്കുന്നു; അതിനായി പ്രത്യേക പരിശീലനം നല്കുന്നു: പ്രധാനമന്ത്രി നരേന്ദ്ര മോദി
വരുന്നമാസത്തെ വിശ്വകര്മ്മ ജയന്തിയില് വിശ്വകര്മ യോജന ആരംഭിക്കുമെന്ന് 77-ാമത് സ്വാതന്ത്ര്യ ദിനത്തില് ചുവപ്പുകോട്ടയുടെ കൊത്തളത്തില് നിന്ന് നടത്തിയ പ്രസംഗത്തില് പ്രധാനമന്ത്രി നരേന്ദ്ര മോദി പറഞ്ഞു. ഈ പദ്ധതി പരമ്പരാഗതമായ വൈദഗ്ധ്യമുള്ളവര്ക്ക് വേണ്ടിയുള്ളതാണ്, അതായത് ഉപകരണങ്ങളും കൈകളും കൊണ്ട് പ്രവര്ത്തിക്കുന്ന അതയാത് മിക്കവാറും മറ്റ് പിന്നോക്ക വിഭാഗങ്ങളില്  നിന്നുള്ള മരപ്പണിക്കാര്, സ്വര്ണ്ണപണിക്കാര്, കല്ലാശാരിമാര്, അലക്കകമ്പനി നടത്തുന്നവര്, മുടിമുറിയ്ക്കുന്ന സഹോദരി സഹോദരന്മാര് അത്തരം ആളുകള്ക്ക് പുതിയ കരുത്ത് പകരുന്നതിനായി കുടുംബങ്ങള് പ്രവര്ത്തിക്കും. 13,000-15,000 കോടി രൂപയുടെ വകയിരുത്തലോടെ പദ്ധതിക്ക് തുടക്കമാകുമെന്ന് അദ്ദേഹം പറഞ്ഞു.
ദിവ്യാംഗര്ക്ക് പ്രാപ്യമായ ഇന്ത്യ കെട്ടിപ്പടുക്കാന് ഞങ്ങള് പ്രവര്ത്തിക്കുകയാണെന്ന് ചുവപ്പുകോട്ടയുടെ കൊത്തളത്തില് നിന്ന് നടത്തിയ പ്രസംഗത്തില്, പ്രധാനമന്ത്രി ശ്രീ നരേന്ദ്ര മോദി പറഞ്ഞു. പാരാലിമ്പിക്സിലും ഇന്ത്യയുടെ ത്രിവര്ണ പതാക ഉയര്ത്താന് ദിവ്യാംഗരെ പ്രാപ്തരാക്കുകയാണ്. അതിനായി കായികതാരങ്ങള്ക്ക് പ്രത്യേക പരിശീലനം നല്കുന്നുണ്ടെന്നും അദ്ദേഹം പറഞ്ഞു.
ഇന്ന് ഇന്ത്യയില് ജനസംഖ്യയും ജനാധിപത്യവും വൈവിദ്ധ്യവും ഉണ്ടെന്ന് പ്രധാനമന്ത്രി ശ്രീ നരേന്ദ്ര മോദി തന്റെ പ്രസംഗത്തില് പറഞ്ഞു. ജനസംഖ്യ, ജനാധിപത്യം, വൈവിദ്ധ്യം എന്ന ഈ ത്രിത്വത്തിന് ഇന്ത്യയുടെ ഓരോ സ്വപ്നവും സാക്ഷാത്കരിക്കാനുള്ള കഴിവുണ്ടെന്നും അദ്ദേഹം പറഞ്ഞു.
ND
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: മെയ് 29, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.59 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
മുൻ ജാപ്പനീസ് പ്രധാനമന്ത്രി യോഷിഹിഡെ സുഗ പ്രധാനമന്ത്രിയെ സന്ദർശിച്ചു
മുൻ ജാപ്പനീസ് പ്രധാനമന്ത്രി യോഷിഹിഡെ സുഗ 2022 മെയ് 24 ന് ടോക്കിയോയിൽ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
2021 സെപ്തംബറിൽ വാഷിംഗ്ടൺ ഡി.സി.യിൽ നടന്ന ആദ്യ ക്വാഡ് ലീഡേഴ്സ് ഉച്ചകോടിയുടെ ഭാഗമായി നടന്ന ഉഭയകക്ഷി കൂടിക്കാഴ്ച ഉൾപ്പെടെയുള്ള അവരുടെ മുൻ ഇടപെടലുകൾ ഇരുവരും അനുസ്മരിച്ചു. ഇന്ത്യ-ജപ്പാൻ ബന്ധം കൂടുതൽ ആഴത്തിലാക്കുന്നതിലും ശക്തിപ്പെടുത്തുന്നതിലും സുഗയുടെ സംഭാവനകളെ പ്രധാനമന്ത്രി അഭിനന്ദിച്ചു.
ഇന്ത്യ-ജപ്പാൻ പ്രത്യേക ആഗോള തന്ത്രപരമായ കൂട്ടുകെട്ട് കൂടുതൽ ശക്തിപ്പെടുത്തുന്നതിനെ കുറിച്ച് ഇരു നേതാക്കളും അഭിപ്രായങ്ങൾ കൈമാറി. ജാപ്പനീസ് എംപിമാരുടെ പ്രതിനിധി സംഘത്തെ ഇന്ത്യയിലേക്ക് നയിക്കാൻ പ്രധാനമന്ത്രി ശ്രീ സുഗയെ ക്ഷണിച്ചു.
(
പ്രധാനമന്ത്രിയുടെ ഓഫീസ്
ടിബി മുക്ത ഭാരതത്തിനായുള്ള രാജ്യസഭാംഗത്തിന്റെ ശ്രമങ്ങൾക്ക് പ്രധാനമന്ത്രിയുടെ അഭിനന്ദനം
ടിബി മുക്ത ഭാരതത്തിനായുള്ള രാജ്യസഭാംഗം മഹാരാജ സനാജവോബ ലെയ്ഷെംബയുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
രാജ്യസഭാ എംപിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“അഭിനന്ദനാർഹമായ നടപടി . ഇന്ത്യയിലുടനീളം, ഇന്ത്യയെ ടിബി വിമുക്തമാക്കുന്നതിന് വലിയ അവബോധമുണ്ട്, കൂടാതെ നിരവധി ആളുകൾ ടിബി രോഗികളെ ദത്തെടുക്കുന്നു.
Commendable gesture. Across India, there is great awareness towards making India TB free and many people are adopting TB patients. https://t.co/z7hqUWPhAc
— Narendra Modi  April 24, 2023